  Туспуктэм: Наталия Сильвестрова Наталия Сильвестрова Удмуртиысь кивалтэтлэн ёзсӧзнэтаз воштӥськонъёс луозы. Со сярысь элькунлэн тӧроез Александр Бречалов журналистъёслы брифингын ивортӥз. Сергей Смирнов Удмуртилэн тӧроезлэн Росси азьмурт бордын ялан ужась ыстэм мурт интыысь кошке но выль ужан интые выже. Та интыын со 2022-тӥ арысен тыршиз. Удмуртилэн тӧроезлэн Росси азьмурт бордын ялан ужась ыстэм муртэн Константин Сунцовез юнматозы. 2018-2020 аръёсы со «Удмуртиез азинтонъя корпорация» («Корпорация развития Удмуртии») огазеяськонлэн кивалтӥсез луыса ужаз, 2020-тӥ арын толсуре Удмуртиысь кивалтэтлэн тӧроезлэн нырысетӥ воштӥсез луиз, экономика блокен кивалтӥз. Константин Сунцов интые Удмуртиысь кивалтэтлэн тӧроезлэн нырысетӥ воштӥсеныз Ольга Абрамоваез карозы. Со гурт возёс огъетын ужзэ азьланьтоз, озьы ик экономика блокен кивалтоз. Тодэ вайытом, 24-тӥ гудырикошконэ Ижкарлэн тӧроез луон понна вожвылъяськон ортчоз. Тегъёс: Политика кивалтэт кивалтӥсьёс АлександрБречалов Ижкар Удмуртия  